b'\n_START_ARTICLE_\nJeff Sarwer\n_START_PARAGRAPH_\nJeff Sarwer (s. 14 toukokuuta 1978, Kingston, Kanada) on kanadalais-suomalainen (kaksoiskansalaisuus) entinen shakinpelaaja ja pokerinpelaaja. H\xc3\xa4nen is\xc3\xa4ns\xc3\xa4 on kanadalainen ja \xc3\xa4itins\xc3\xa4 suomalainen. Sarwer puhuu englantia, hollantia, saksaa, puolaa ja hiukan suomea.\n_START_SECTION_\nUran alku\n_START_PARAGRAPH_\nShakin s\xc3\xa4\xc3\xa4nn\xc3\xb6t h\xc3\xa4n oppi 4-vuotiaana pari vuotta vanhemmalta siskoltaan. 6-vuotiaana Jeff p\xc3\xa4\xc3\xa4si pelaamaan Manhattanin shakkiklubille, mik\xc3\xa4 oli aikansa arvostetuin shakkikerho. Jeff ja h\xc3\xa4nen siskonsa saivat kerhon elinik\xc3\xa4isen j\xc3\xa4senyyden, mik\xc3\xa4 yleens\xc3\xa4 my\xc3\xb6nnet\xc3\xa4\xc3\xa4n vain shakin suurmestareille. Jeff pelasi shakkia lapsena menestyksellisesti ja voitti vuonna 1986 shakin nuorten maailmanmestaruuden alle 10-vuotiaiden poikien sarjassa. H\xc3\xa4nen siskonsa on my\xc3\xb6s maailmanmestari alle 10-vuotiaiden sarjassa. _NEWLINE_Sarwerin pelaamista kertyi usein seuraamaan paljon yleis\xc3\xb6\xc3\xa4 h\xc3\xa4nen pelatessaan simultaanishakkia useampaa kymment\xc3\xa4 pelaajaa vastaan Kanada-p\xc3\xa4ivin\xc3\xa4 tai aikarajoitettua pikashakkia New Yorkissa.\xc2\xa0 \xc2\xa0\n_START_SECTION_\nEsiintyminen mediassa\n_START_PARAGRAPH_\nJeffin ja h\xc3\xa4nen sisarensa Julian kyvyt her\xc3\xa4ttiv\xc3\xa4t pian huomiota ja heid\xc3\xa4n perheens\xc3\xa4 erikoislaatuinen el\xc3\xa4m\xc3\xa4ntapa oli usein puheenaiheena. Aiheesta kirjoittivat muun muassa GQ, Sports Illustrated ja Vanity Fair. Sarwer esiintyi BBC World Servicen ohjelmassa The Interview joulukuussa 2010 kertomassa lapsuudenkokemuksistaan ja huonosta is\xc3\xa4suhteestaan sek\xc3\xa4 menestyksest\xc3\xa4\xc3\xa4n pokerissa._NEWLINE_Elokuvassa Searching For Bobby Fisher vastapelurin hahmo \xe2\x80\x9dJonathan Poe\xe2\x80\x9d perustuu Jeff Sarweriin ja h\xc3\xa4nen k\xc3\xa4ym\xc3\xa4\xc3\xa4ns\xc3\xa4 shakkiotteluun Josh Waitzkinia vastaan. Todellisuudessa peli p\xc3\xa4\xc3\xa4ttyi tasapeliin, joskin Waitzkin katsottiin pelanneen haastavammin ja h\xc3\xa4net julistettiin voittajaksi. Sarwer oli tuolloin 7-vuotias ja Waitzkin 9-vuotias.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nSarwerin perhetausta her\xc3\xa4tti keskustelua lasten turvallisuudesta ja Jeffin shakkiuran mahdollisuuksista is\xc3\xa4ns\xc3\xa4 huomassa. Kanadaan muuton j\xc3\xa4lkeen lapset otettiin huostaan mutta Jeff ja Julia pakenivat takaisin is\xc3\xa4ns\xc3\xa4 luo. Perhe muutti Eurooppaan ja eli hiljaiseloa salanimien turvin. Vuonna 2007 h\xc3\xa4n ilmestyi takaisin shakkipiireihin ja pelasi turnauksen Puolan Malborkissa. Kes\xc3\xa4ll\xc3\xa4 2015 h\xc3\xa4n pelasi VI ShakkiNet turnauksessa Suomessa.'